Nr. L 247/22 De Europæiske Fællesskabers Tidende 23. 8. 82 RÅDETS DIREKTIV af 28. juli 1982 om medlemsstaternes gennemførelse af undersøgelser af faste arbejdstageres og sæsonarbejderes indtjening inden for landbruget (82/606/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig arti- kel 213, under henvisning til udkast til direktiv forelagt af Kommissionen, og ud fra følgende betragtninger: For at Kommissionen skal kunne udføre de opga- ver, der er pålagt den i traktaten, særlig i artikel 2, 39, 117, 118, 119 og 122, må den kende situationen og udviklingen med hensyn til lønningerne i med- lemsstaterne; de ret få statistiske oplysninger om arbejdstageres lønninger inden for landbruget, som er tilgængelige i medlemsstaterne, tillader ikke for tiden holdbare sammenligninger, hvorfor det vil være nødvendigt at foretage en særlig fællesskabsundersøgelse på grundlag af ensartede definitioner og kriterier; det er nødvendigt, at Kommissionen med regelmæs- sige mellemrum modtager så fuldstændige oplysnin- ger om lønningerne som muligt, og det er derfor vig- tigt, at undersøgelserne omfatter alle kategorier af arbejdstagere af begge køn inden for landbruget; da antallet af arbejdstagere i flere medlemsstater er ret ubetydeligt inden for visse kategorier af landbru- get, er det dog ønskeligt at foretage en udvælgelse; der bør fastsættes en undtagelse for Forbundsrepu- blikken Tysklands vedkommende for så vidt angår de arbejdstagere inden for landbruget, der oppebæ- rer ydelser i naturalier, som følge af disse arbejdsta- geres ubetydelige antal i dette land i henseende til formålet med dette direktiv; det er muligt, og også mere økonomisk, at foretage sådanne undersøgelser ved stikprøver, og det er i den forbindelse vigtigt, at undersøgelsens fejlmar- gen er på én gang så konstant og så lav som mulig, for at sikre ensartethed med hensyn til resultaternes nøjagtighed; det er vigtigt at fastlægge de nærmere bestemmelser for bevilling af et finansielt bidrag, som Fællesska- bet indtil 1986 yder medlemsstaterne til gennemfø- relse af de undersøgelser, der omhandles i dette direktiv — UDSTEDT FØLGENDE DIREKTIV: Artikel I 1. Medlemsstaterne foretager i 1984 og dernæst hvert andet år en undersøgelse af den faktiske ind- tjening for faste arbejdere med heltidsbeskæftigelse og/eller sæsonarbejdere af begge køn, der er beskæftiget inden for landbruget. De kategorier af arbejdere, der er omfattet af denne undersøgelse i den enkelte medlemsstat, afgrænses i bilag I. 2. Medlemsstaterne kan dog allerede foretage undersøgelsen første gang i 1982. 3. Medlemsstaterne kan i øvrigt efter aftale med Kommissionen lade faste arbejdere med deltidsbe- skæftigelse indgå i undersøgelsen, alt efter denne kategoris relative betydning. 4. En definition af de forskellige kategorier af arbejdere, der er omhandlet i stk. I og 3, findes i bilag II. Artikel 2 Undersøgelsen foretages på grundlag af statistiske oplysninger for september, oktober eller november for så vidt angår faste arbejdere, og for de måneder, der fastsættes af Kommissionen i samarbejde med medlemsstaternes statistiske kontorer, for sæsonar- bejderes vedkommende. Artikel 3 Undersøgelsen omfatter på de i artikel I fastsatte vilkår samtlige bedrifter, der beskæftiger faste arbej- dere og/eller sæsonarbejdere som udøver virksom-